
Bakgrunn
I løpet av 2026 skal det rekrutteres instituttleder og velges instituttråd for en ny fireårs periode. Spørsmålet om rekrutteringsform for instituttleder ved Helsam har vært oppe til diskusjon i instituttrådet i forkant av alle nye åremålsperioder. Ved opprettelsen av instituttet var det flertall for å rekruttere gjennom ansettelse, mens ved de tre siste periodene har vært tilslutning til rekruttering gjennom valg. 
I UiOs valgreglement §20 er rekrutteringsform for instituttledere beskrevet. Hovedregelen ved UiO er at instituttleder velges, men etter forslag fra instituttråd/styre kan endring i rekrutteringsformen godkjennes av universitetsstyret etter anbefaling fra fakultetsstyret. Instituttrådet må i denne saken anses for å være et vedtaksorgan så en eventuell uenighet om rekrutteringsform vil avgjøres gjennom en votering. 
Vi har tidligere i høst varslet avdelingene gjennom avdelingslederne om at saken kommer opp til behandling.  
Vi ber om instituttrådets tilbakemelding på om det er ønskelig å endre rekrutteringsform for en ny instituttlederperiode. 

